CELEX: 21995D0302(05)
Language: el
Date: 1995-01-27 00:00:00
Title: Απόφαση της Μεικτής Επιτροπής του ΕΟΧ αριθ. 5/95 της 27ης Ιανουαρίου 1995 για την τροποποίηση του παραρτήματος ΙΙ (τεχνικοί κανόνες, πρότυπα, δοκιμές και πιστοποίηση) της συμφωνίας για τον ΕΟΧ

Avis juridique important

|

21995D0302(05)

Απόφαση της Μεικτής Επιτροπής του ΕΟΧ αριθ. 5/95 της 27ης Ιανουαρίου 1995 για την τροποποίηση του παραρτήματος ΙΙ (τεχνικοί κανόνες, πρότυπα, δοκιμές και πιστοποίηση) της συμφωνίας για τον ΕΟΧ  

Επίσημη Εφημερίδα αριθ. L 047 της 02/03/1995 σ. 0025 - 0025

ΑΠΟΦΑΣΗ ΤΗΣ ΜΕΙΚΤΗΣ ΕΠΙΤΡΟΠΗΣ ΤΟΥ ΕΟΧ Αριθ. 5/95 της 27ης Ιανουαρίου 1995 για την  τροποποίηση του παραρτήματος ΙΙ (τεχνικοί κανόνες, πρότυπα, δοκιμές και πιστοποίηση) της συμφωνίας  για τον ΕΟΧΗ ΜΕΙΚΤΗ ΕΠΙΤΡΟΠΗ ΤΟΥ ΕΟΧ, Έχοντας υπόψη τη συμφωνία για τον Ευρωπαϊκό Οικονομικό Χώρο, όπως προσαρμόστηκε με το πρωτόκολλο  προσαρμογής της συμφωνίας για τον Ευρωπαϊκό Οικονομικό Χώρο, εφεξής καλούμενη «η συμφωνία», και  ιδίως το άρθρο 98, Εκτιμώντας: ότι το παράρτημα ΙΙ της συμφωνίας τροποποιήθηκε τελευταία από την απόφαση της μεικτής επιτροπής του  ΕΟΧ αριθ. 44/94 της 15ης Δεκεμβρίου 1994 για την τροποποίηση του παραρτήματος ΙΙ (τεχνικοί κανόνες,  πρότυπα, δοκιμές και πιστοποίηση) της συμφωνίας για τον ΕΟΧ  (1) 7 ότι η οδηγία 94/44/ΕΚ του Ευρωπαϊκού Κοινοβουλίου και του Συμβουλίου της 19ης Σεπτεμβρίου 1994 για  την τροποποίηση της οδηγίας 82/130/ΕΟΚ για την προσέγγιση των νομοθεσιών των κρατών μελών επί του  ηλεκτρολογικού υλικού που χρησιμοποιείται σε δυνητικά εκρηκτικό περιβάλλον ορυχείων με εύφλεκτα  αέρια  (2) πρέπει να ενσωματωθεί στη συμφωνία, ΑΠΟΦΑΣΙΖΕΙ ΤΑ ΑΚΟΛΟΥΘΑ: Άρθρο 1 Στο σημείο 4 (οδηγία 82/130/ΕΟΚ του Συμβουλίου) του κεφαλαίου Χ του  παραρτήματος ΙΙ της συμφωνίας, προστίθεται η ακόλουθη περίπτωση: «-  394 L 0044: οδηγία 94/44/ΕΚ της Επιτροπής της 19ης Σεπτεμβρίου 1994 (ΕΕ αριθ. L 248 της 23. 9.  1994, σ. 22).» Άρθρο 2 Τα κείμενα της οδηγίας 94/44/ΕΚ στην ισλανδική και νορβηγική γλώσσα, τα οποία  περιλαμβάνονται στο παράρτημα των εκδόσεων της παρούσας απόφασης στις αντίστοιχες γλώσσες, είναι  αυθεντικά. Άρθρο 3 Η παρούσα απόφαση αρχίζει να ισχύει την 1η Φεβρουαρίου 1995, με την προϋπόθεση ότι έχουν  πραγματοποιηθεί όλες οι κοινοποιήσεις προς τη μεικτή επιτροπή του ΕΟΧ δυνάμει του άρθρου 103  παράγραφος 1 της συμφωνίας. Άρθρο 4 Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης  Εφημερίδας των Ευρωπαϊκών Κοινοτήτων. Βρυξέλλες, 27 Ιανουαρίου 1995. Για τη μεικτή επιτροπή του ΕΟΧ Ο Πρόεδρος G. J. L. AVERY